als_Latn dik_Latn sag_Latn
Domethënë në këtë mënyrë në mendjen tone na shfaqet një diplomat-politikan i tillë i cili do të paraqitet me një hijeshi të jashtme elegante, me sjellje të rafinuar, bonton të përkryer, biografi impozante, harmoni familjare-shoqërore ideale, shkathtësi të sofistikuar në paraqitjet e publike duke reflektuar pikëpamjet e përbashkëta në emër të se mirës të përgjithshme, etikës dhe mirëqenjes njerëzore, mirëqenjes të institucioneve shtetërore, stabilitetit të rajonit dhe botës në përgjithësi.
Pas këtij portreti të jashtëm, në fakt në të shumtën e rasteve, do të jetë fshehur një person me një perfiditet të dukshëm, hipokrit dhe superior, i cili do të manifestonte mundësi oportuniteti dhe intrigante për të ndërtuar dhe për të provokuar krijimin e marrëdhënieve interpersonale në kundërshtim me shumë elemente rreth tijë, paragjykimeve, brutalitetit, dhe bizaritetit, Përveç kësaj, me anë të besimit sistematik ku po i njejti person shkatërron edhe besimin e partnerëve, për të marrë një trofe apo si pre, gjithëçka që është interesi i tij.
Qëndrimi im personal drejt diplomacisë dhe politikës në bazë dallohet shumë me shumë se ajo që kam lexuar dhe kam parë dhe për fatin tim të mirë, kemi edhe shembuj të tillë të cilët pasqyrojnë dhe mbajnë qëndrime të përafërta me ato të mijat.
Për mua politika është forma e organizuar e aktiviteteve me të cilën analizohet mirë të menduarit për zgjedhjet e sistemit me plan afatshkurtë, afatmesëm dhe afatgjatë për krijimin, edukimin, ruajtjen, zhvillimin, thellimin në virtytet e njeriut dhe vlerat e përbashkëta të një vendi, të komunitetit apo diçka në të cilën do të investohet, së pari politikani vet do të bënte plrsosjen e imazhit të vet dhe më pastaj edhe imazhin e qytetarëve.
Diplomacia, në këtë kontekst do të thotë, njohjen dhe ndarjen e profileve të tilla të njerëzve, politikanëve të cilët janë më të aftë, këto vlera duhet ti ndan me komunitetet e tjera ose me shtetet në përgjithsi krejt me qëllim për ti ndërtuar dhe zhvilluar si të përbashkëta, të bën një garë në kuptimin bukval, kulturor midis kombeve!
Energjia e këtyre vlerave pozitive do të jetë e barabartë me dimensionin kozmik të njerëzve të lumtur që duan të ndihmojnë dhe të respektojnë njëri-tjetrin dhe aspiratat për një jetë më të mirë për të gjithë!
Natyrisht se asnjë njeri nuk është i përsosur aq më pak një diplomat apo politikan, por sipas këndvështrimit tim personal një person publik, në këtë rast kemi të bëjmë me pjesëmarrësit në politikë do të dukej kështu:
Ai padiskutueshëm prioritet do duhej të ketë perceptimin e nuansave para se ti perceptojnë bashkëkohësit e tij. Të bën një hap para popullit të vet me qëllim që të mund të jetë udhlzues I mire për popullin e vet, por natyrisht të mos largohet shumë larg, se mund të mos keqkuptohet dhe të mos ngec, sepse mund të stampedohet.
Faktor tjetër kryesor është aftësia të mbrojë interesin nacional (jo interesin personal), por në harmonizim me kriteret e ligjeve universal dhe të jetë vizionar dhe kalkulues i mirë i rrethanave, të njohura dhe ato të panjohura.
Të ketë aftësi të konsolidojë arsimin, shëndetësinë, infrastrukturën, sigurinë. Gjykimet e e veta mendore ti bëjë në bazë të arsyes dhe logjikës së shëndoshë.
Lideri duhet të konsiderojë politikën si proces tranzitor dhe jo si profesion i përhershëm, që të ruaje karrierën e tij politike në çdo mënyrë të mundshme dhe në histori të mbahet mend si njeri i cili ka lënë trashëgimi me vlera të larta kulturore, artistike, shkencore.
Nuk është e domosdoshme të ketë pamje perfekte apo stil (me përjashtim kur një gjë e tillë kërkohet me një protokoll zyrtar, edhe në rrethana të tilla ku është e mundur, dukja informale mund të ketë efekt shumë simpatik dhe tërheqës). Në drejtim të pamjes, atë që ai e mban në vete duhet të i ri mirë si dhe ta ndjen në brendi si lëkurën e tij të dytë.
Duhet të ketë një edukim të virtytshëm shtëpiak, ta don veten mjaft, që të mund të don të tjerët më shumë se veten e tij. Njëkohësisht të ketë ndërtuar integritet dhe identitet të fortë personal, respektivisht autoritet (për këtë nuk ka njësi matëse, edhe pse shumë duan të prezantojnë edhe në praktikë, por kjo tregohet nga veprimet, nga veprat, me vështrime ... ndjehet bile, edhe në mungesë të saj / të tij).
Të di dhe të do të ndajë, të jep, të dhuron, të përfshin: ndjenjat, njohuritë, aftësitë, arsimin, krijimtarinë. Të di të vlerëson: gjërat, virtytet, të kërkon falje dhe të di të fal.
Një diplomat apo politikan duhet të i kujton gabimet dhe humbjet e veta vetëm për të mos ti përsëritur dhe të mos e transmetojë përvojën e vet të gjithëve, kudo, ku ajo do të jetë e dobishme. Me tjera fjalë duhet të jetë në gjendje për ti kthyer dobësitë e veta dhe të tjerëve në anë të forta, humbjet në suksese, gabimet në vlera.
Padyshim se duhet të bëjë vlerësime të mira të situatave dhe të personaliteteve në masën e plotë të parandalimit dhe anulimit të fanatizmit, konfliktit dhe frikës. Të mos ketë asnjë paragjykim dhe të di të gërshetojë dhe të bashkojë diversitetitin në kuadër të vlerave të reja dhe të përbashkëta.
Romantike dhe ndoshta qesharake, por kjo është mendim i imi dhe unë nuk shoh ndonjë gjë të pistë në politikë dhe në diplomaci kur i shoh këto gjëra përmes këndvështrimit tim. Shembuj të njerëzve të tillë ka në histori: Mbretëresha Teuta, , Skënderbeu, Mahatma Gandhi, Nënë Tereza, Mandela...) ka tani dhe do të kemi edhe më tutje! Pyetja është se kënd në të vërtetë duam të ndjekim dhe pse?!
Të bësh një sallatë të mirë do të thotë të jesh një ambasador brilant- problemi i njëjtë në të dy rastet: të dish saktësisht sa vaj duhet të hedhësh bashkë me uthëllën. (Oscar Wilde)
Autore: Dijana Toska
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fin_Latn